Document ID: /roh_data/filtered/swiss_laws_in_ROHinterleaved.jsonl.gz/29148

This text was translated from DE into Rumantsch Grischun.

Abfälle müssen für die Ablagerung so behandelt werden, dass sie möglichst wenig organisch gebundenen Kohlenstoff enthalten und möglichst wasserunlöslich sind. Abfälle dürfen ausserhalb von Anlagen nicht verbrannt werden; ausgenommen ist das Verbrennen natürlicher Wald‐, Feld- und Gartenabfälle, wenn dadurch keine übermässigen Immissionen entstehen. Der Bundesrat kann für bestimmte Abfälle weitere Vorschriften über die Behandlung erlassen.

Per il deposit ston ils ruments vegnir tractads uschia ch’els cuntegnan uschè pauc carbon organic sco pussaivel e ch’els èn uschè pauc solvibels en l’aua sco pussaivel. Ruments na dastgan betg vegnir ars ordaifer stabiliments; exceptà da quai è l’arder rument da guaud, da funs e d’iert natiral, sche quai na chaschuna naginas immissiuns excessivas. Per tscherts ruments po il Cussegl federal decretar ulteriuras prescripziuns concernent il tractament.